Ο Ντράγκιτς με την Εφές Αναντολού το 2017
Ο **Ζόραν Ντράγκιτς** (Λιουμπλιάνα, 22 Ιουνίου 1989), είναι Σλοβένος επαγγελματίας διεθνής καλαθοσφαιριστής. Με ύψος 1,96 μέτρων, αγωνίζεται στις θέσεις σούτινγκ γκαρντ και σμολ φόργουορντ για την Τσεντεβίτα Ολίμπια του Πρωταθλήματος Σλοβενίας και της Αδριατικής Λίγκας. Είναι ο μικρότερος αδελφός του Γκόραν Ντράγκιτς.

Επαγγελματική σταδιοδρομία
--------------------------

### Πρώτα χρόνια

Το 2004, ο Ντράγκιτς εντάχθηκε στην Ιλίρια του πρωταθλήματος 1Β της Σλοβενίας για την περίοδο 2004–05. Έναν χρόνο αργότερα, εντάχθηκε στην Γιάντσε ΣTZ του πρωταθλήματος Δ2 της Σλοβενίας για τη χρονιά 2005–06. Κατά τη διάρκεια του 2006, υπέγραψε με την Γκέοπλιν Σλόβαν του Πρωταθλήματος Σλοβενίας όπου συνέχισε να αγωνίζεται τέσσερα χρόνια με αυτήν. Το 2010, υπέγραψε με την Krka όπου συνέχισε να παίζει δύο χρονιές με αυτήν.

### Μάλαγα (2012–2014)

Τον Ιούλιο του 2012, ο Ντράγκιτς εντάχθηκε στους Χιούστον Ρόκετς για το Σάμερ Λιγκ του ΝΒΑ του 2012. Στις 20 Αυγούστου 2012, υπέγραψε διετές συμβόλαιο με την Ουνικάχα Μάλαγα του Πρωταθλήματος Ισπανίας. Στις 8 Ιουλίου 2014, υπέγραψε διετή επέκταση συμβολαίου με την Ουνικάχα Μάλαγα. Ωστόσο, αφού συμφώνησαν να υπογράψουν με τους Φοίνιξ Σανς, ο Ντράγκιτς και η Μάλαγα συμφώνησαν να χωρίσουν τους δρόμους τους στις 26 Σεπτεμβρίου 2014.

### Φοίνιξ Σανς (2014–2015)

Στις 29 Σεπτεμβρίου 2014, ο Ντράγκιτς υπέγραψε διετές συμβόλαιο με τους Φοίνιξ Σανς.  Έκανε την πρώτη συμμετοχή του στο ΝΒΑ στις 15 Νοεμβρίου 2014 απέναντι στους Λος Άντζελες Κλίπερς. Αυτός και ο Γκόραν, μαζί με τους συμπαίκτες τους Μάρκιεφ και Μάρκους Μόρις, έπαιξαν όλοι μαζί για λίγο στους Σανς κατά τη διάρκεια της τέταρτης περιόδου στη νίκη με 112–96 επί των Φιλαδέλφια 76ερς στις 2 Ιανουαρίου 2015. Ήταν η πρώτη φορά στην ιστορία του ΝΒΑ που δύο διαφορετικά ζευγάρια αδελφών έπαιξαν μαζί για την ίδια ομάδα την ίδια στιγμή. Σε αυτό που ήταν μόλις το τρίτο του παιχνίδι στη χρονιά, κατέγραψε επίσης τα πρώτα του στατιστικά στο NBA με 3 πόντους, 1 ριμπάουντ και 1 ασίστ.

### Μαϊάμι Χιτ (2015)

Στις 19 Φεβρουαρίου 2015, ο Ζόραν και ο αδελφός του Γκόραν ανταλλάχθηκαν στους Μαϊάμι Χιτ σε μία συμφωνία τριών ομάδων στην οποία συμμετείχαν επίσης οι Νιου Όρλεανς Πέλικανς. Στις 4 Μαρτίου, εστάλη στους Σίου Φολς Σκάιφορς του NBA Development League. Στις 15 Μαρτίου ανακλήθηκε από το Μαϊάμι. Στο τέλος της χρονιάς των Χιτ απέναντι στους Φιλαδέλφεια 76ερς στις 15 Απριλίου, ο Ντράγκιτς σημείωσε 22 πόντους (ρεκόρ σεζόν). Τον Ιούλιο του 2015, εντάχθηκε στους Χιτ για το Σάμερ Λιγκ του ΝΒΑ του 2015. Στις 27 Ιουλίου, ο Ντράγκιτς ανταλλάχθηκε στους Μπόστον Σέλτικς, μαζί με μία επιλογή δευτέρου γύρου για το 2020 και μετρητά, σε αντάλλαγμα για μία επιλογή δευτέρου γύρου του 2019. Ωστόσο, στις 10 Αυγούστου, οι Σέλτικς τον αποδέσμευσαν.

### Επιστροφή στην Ευρώπη

Στις 13 Αυγούστου 2015, ο Ντράγκιτς υπέγραψε διετές συμβόλαιο με τη ρωσική Κίμκι.

Μετά από μία χρονιά έφυγε από την Κίμκι και στις 7 Ιουλίου 2016 υπέγραψε με την ιταλική Ολίμπια Μιλάνο. Αποχώρησε από το Μιλάνο στις 20 Νοεμβρίου 2017. Την επόμενη μέρα, υπέγραψε με την τουρκική Εφές Αναντολού. Η σεζόν του έληξε πρόωρα στις 20 Φεβρουαρίου 2018, όταν υπέστη ρήξη πρόσθιου χιαστού συνδέσμου. Ο Ντράγκιτς δέχθηκε περιποίηση και ανέρρωσε από τον τραυματισμό του και επέστρεψε τον Ιανουάριο του 2019.

Υπέγραψε με τον σύλλογο του Πρωταθλήματος Ιταλίας Άλμα Τριέστε, στις 8 Ιανουαρίου 2019, μέχρι το τέλος της περιόδου 2018-19.

Στις 6 Αυγούστου 2019, υπέγραψε με την Ράτιοφαρμ Ουλμ του Πρωταθλήματος Γερμανίας (BBL).

Στις 30 Ιανουαρίου 2020, ο Ντράγκιτς υπέγραψε επίσημα με τον σύλλογο της Μπασκόνια του ισπανικού πρωταθλήματος για το υπόλοιπο της χρονιάς, πραγματοποιώντας την επιστροφή του στην Ευρωλίγκα. Υπέγραψε επέκταση συμβολαίου με την ομάδα στις 5 Αυγούστου.

Στις 30 Οκτωβρίου 2021, ο Ντράγκιτς υπέγραψε με τη Ζαλγκίρις Κάουνας του Πρωταθλήματος Λιθουανίας, για το υπόλοιπο της αγωνιστικής περιόδου. Χώρισε τους δρόμους του με την ομάδα, στις 31 Δεκεμβρίου 

Στις 9 Ιανουαρίου 2022, ο Ντράγκιτς υπέγραψε με την Τσεντεβίτα Ολίμπια του Πρωταθλήματος Σλοβενίας και της Αδριατικής Λίγκας.

Εθνική Ομάδα
------------

Ο Ντράγκιτς ξεκίνησε να παίζει με την εθνική ομάδα εφήβων της Σλοβενίας στο Ευρωπαϊκό Πρωτάθλημα Καλαθοσφαίρισης κάτω των 18 της FIBA το 2007. Συμμετείχε επίσης στο Ευρωπαϊκό Πρωτάθλημα Καλαθοσφαίρισης της FIBA κάτω των 20 το 2009, στο οποίο θα ήταν ο 4ος καλύτερος σκόρερ της διοργάνωσης.

Το 2011, ο Ντράγκιτς συμμετείχε με την εθνική ομάδα ανδρών της Σλοβενίας, μαζί με τον αδελφό του, Γκόραν, κατά τη διάρκεια του Ευρωπαϊκού Πρωταθλήματος Καλαθοσφαίρισης του 2011. Μετά την επιτυχία που είχε το 2011, έπαιξε επίσης με τη Σλοβενία στο Ευρωπαϊκό Πρωτάθλημα Καλαθοσφαίρισης του 2013 και βοήθησε την ομάδα να τερματίσει με καλύτερη θέση στην τελική κατάταξη από την προηγούμενη διοργάνωση. Συνέχισε να παίζει με τη Σλοβενία στο Παγκόσμιο Κύπελλο Καλαθοσφαίρισης της FIBA του 2014, όπου η απόδοσή του απετέλεσε κορυφαίο παράγοντα για την υπογραφή του συμβολαίου του με τους Φοίνιξ Σανς αργότερα εκείνην την χρονιά.

Εκπροσώπησε τη Σλοβενία στο Ευρωπαϊκό Πρωτάθλημα Καλαθοσφαίρισης του 2015, όπου αποκλείστηκε από τη Λετονία στην Φάση των 16.  Ήταν παρών και στο Ευρωπαϊκό Πρωτάθλημα Καλαθοσφαίρισης του 2022, στο οποίο η Σλοβενία κατετάγη 14η. Επίσης, συμμετείχε και στο Παγκόσμιο Κύπελλο Καλαθοσφαίρισης της FIBA του 2023, στο οποίο η Σλοβενία κατετάγη 7η με ρεκόρ νικών/ηττών 5-3.

Προσωπική ζωή
-------------

Ο πατέρας του είναι σερβικής καταγωγής. Ο μεγαλύτερος αδελφός του Ντράγκιτς, Γκόραν, παίζει επί του παρόντος στους Μπρούκλιν Νετς. Τα δύο αδέλφια ήταν συμπαίκτες τόσο στους Σανς όσο και στους Χιτ κατά τη διάρκεια της περιόδου 2014–15. Κατά τη διάρκεια μίας συνέντευξης με τον Γκόραν το 2014, αποκαλύφθηκε ότι ο Ζόραν ήταν επίσης παντρεμένος.

Παραπομπές
----------

1. ↑  «Zoran Dragic will play the NBA Summer League with the Rockets». *Sportando.com*. May 30, 2012.. Ανακτήθηκε στις September 30, 2014.
2. ↑  «Unicaja Malaga signs Zoran Dragic to a two-year deal». *Sportando.com*. 20 August 2015.. Ανακτήθηκε στις 14 August 2015.
3. ↑  «Unicaja extends with Dragic for two more years». *Euroleague.net*. July 8, 2014.. Ανακτήθηκε στις July 8, 2014.
4. ↑  «Dragic se marcha a la NBA» (στα es). *unicajabaloncesto.com*. September 26, 2014.. Ανακτήθηκε στις September 29, 2014.
5. ↑  «Suns Sign Zoran Dragic». *NBA.com*. September 29, 2014.. Ανακτήθηκε στις September 30, 2014.
6. ↑  Stein, Marc (September 25, 2014). «Zoran Dragic, Suns reach deal». *ESPN.com*.. Ανακτήθηκε στις September 30, 2014.
7. ↑  Green helps Suns pull away from 76ers, 112-96
8. ↑  «HEAT Acquire Goran Dragic and Zoran Dragic». *NBA.com*. 19 Φεβρουαρίου 2015. Ανακτήθηκε στις 19 Φεβρουαρίου 2015.
9. ↑  «HEAT Assign Zoran Dragić to Skyforce». *NBA.com*. March 4, 2015.. Ανακτήθηκε στις March 4, 2015.
10. ↑  «HEAT Recall Zoran Dragic from Skyforce». *NBA.com*. March 15, 2015.. Ανακτήθηκε στις March 15, 2015.
11. ↑  Zoran Dragic 2014-15 Game Log
12. ↑  «HEAT Announce Summer League Information». *NBA.com*. 1 July 2015.. Ανακτήθηκε στις 14 August 2015.
13. ↑  «Boston Celtics Complete Trade with Miami Heat». *NBA.com*. 27 Ιουλίου 2015. Ανακτήθηκε στις 27 Ιουλίου 2015.
14. ↑  «Celtics Waive Zoran Dragic». *NBA.com*. 10 Αυγούστου 2015. Ανακτήθηκε στις 10 Αυγούστου 2015.
15. ↑  «Khimki adds Dragic to the mix». *Euroleague.net*. 13 August 2015.. Ανακτήθηκε στις 14 August 2015.
16. ↑  «EA7 Milan inks Dragic at guard». *Euroleague.net*. 7 July 2016.. Ανακτήθηκε στις 16 July 2016.
17. ↑  «Olimpia Milano waived Zoran Dragic». *Eurohoops.net*. 20 November 2017.. Ανακτήθηκε στις 20 November 2017.
18. ↑  «Efes adds experience with Dragic». *Euroleague.net*. 21 November 2017.. Ανακτήθηκε στις 21 November 2017.
19. ↑  «Zoran Dragic completes Ulm roster for next season» (στα Αγγλικά). Sportando. 6 Αυγούστου 2019. Αρχειοθετήθηκε από το πρωτότυπο στις 6 Αυγούστου 2019. Ανακτήθηκε στις 19 Σεπτεμβρίου 2019.
20. ↑  «Zoran Dragic, experiencia para el perímetro azulgrana». *baskonia.com* (στα Ισπανικά). 30 Ιανουαρίου 2020. Ανακτήθηκε στις 31 Ιανουαρίου 2020.
21. ↑  «Baskonia, Zoran Dragic agree to contract extension». *Sportando*. 5 Αυγούστου 2020. Ανακτήθηκε στις 5 Αυγούστου 2020.
22. ↑  «Zoran Dragic joins Zalgiris Kaunas» (στα Αγγλικά). Sportando. 30 Οκτωβρίου 2021. Ανακτήθηκε στις 31 Οκτωβρίου 2021.
23. ↑  «Zalgiris parts ways with Zoran Dragic». *Sportando*. 31 Δεκεμβρίου 2021. Ανακτήθηκε στις 31 Δεκεμβρίου 2021.
24. ↑  «Zoran Dragic joins Cedevita Olimpija Ljubljana». *Sportando*. 9 Ιανουαρίου 2022. Ανακτήθηκε στις 9 Ιανουαρίου 2022.
25. ↑  How Zoran Became a Phoenix Sun
26. ↑  «SLOVENIA MAKE LAST CUT BEFORE ZAGREB TRIP». 3 September 2015. Αρχειοθετήθηκε από το πρωτότυπο στις 2015-09-12.. Ανακτήθηκε στις 12 September 2015.
27. ↑  «STRELNIEKS STEERS LATVIA INTO LAST EIGHT». *eurobasket2015.org*. 12 September 2015. Αρχειοθετήθηκε από το πρωτότυπο στις 2015-09-13.. Ανακτήθηκε στις 12 September 2015.
28. ↑  Phoenix: The New City of Brotherly Love
29. ↑  Media Day 2014 | Phoenix Suns

Εξωτερικοί σύνδεσμοι
--------------------

* Πολυμέσα σχετικά με το θέμα  Zoran Dragić στο Wikimedia Commons